CELEX: 32015D1784
Language: mt
Date: 2015-10-02 00:00:00
Title: Deċiżjoni ta' Implimentazzjoni tal-Kummissjoni (UE) 2015/1784 tat-2 ta' Ottubru 2015 li temenda l-Anness II tad-Deċiżjoni 2003/467/KE fir-rigward tad-dikjarazzjoni tar-reġjun tal-Irlanda ta' Fuq tar-Renju Unit bħala reġjun uffiċjalment ħieles mill-bruċellożi fir-rigward tal-merħliet bovini (notifikata bid-dokument C(2015) 6630) (Test b'rilevanza għaż-ŻEE)

6.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 259/38
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/1784
   tat-2 ta' Ottubru 2015
   li temenda l-Anness II tad-Deċiżjoni 2003/467/KE fir-rigward tad-dikjarazzjoni tar-reġjun tal-Irlanda ta' Fuq tar-Renju Unit bħala reġjun uffiċjalment ħieles mill-bruċellożi fir-rigward tal-merħliet bovini
   
      
         (notifikata bid-dokument C(2015) 6630)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffetwaw il-kummerċ ta' annimali bovini u suwini ġewwa l-Komunità (1), u b'mod partikolari l-paragrafu 7 tal-Anness A.II. tagħha,
   Billi:
   
               (1)
            
            
               Id-Direttiva 64/432/KEE tapplika għall-kummerċ ta' annimali bovini fl-Unjoni. Din tistabbilixxi l-kundizzjonijiet li bihom reġjun ta' Stat Membru jista' jiġi ddikjarat uffiċjalment ħieles mill-bruċellożi fir-rigward tal-merħliet bovini.
            
         
               (2)
            
            
               Il-Kapitolu 2 tal-Anness II tad-Deċiżjoni tal-Kummissjoni 2003/467/KE (2) jelenka r-reġjuni tal-Istati Membri li huma ddikjarati bħala reġjuni uffiċjalment ħielsa mill-bruċellożi fir-rigward tal-merħliet bovini. Fl-annotazzjoni għar-Renju Unit ta' dak il-Kapitolu, huma diġà elenkati r-reġjuni tal-Ingilterra, l-Iskozja u Wales kif ukoll l-Isle of Man.
            
         
               (3)
            
            
               Ir-Renju Unit ressaq dokumentazzjoni lill-Kummissjoni li turi l-konformità tar-reġjun tal-Irlanda ta' Fuq mal-kundizzjonijiet stabbiliti fid-Direttiva 64/432/KEE għall-istatus ta' reġjun uffiċjalment ħieles mill-bruċellożi fir-rigward tal-merħliet bovini. Għaldaqstant, dan ir-reġjun għandu jiġi ddikjarat bħala wieħed uffiċjalment ħieles mill-bruċellożi fir-rigward tal-merħliet bovini.
            
         
               (4)
            
            
               Għalhekk, il-lista stabbilita fil-Kapitolu 2 tal-Anness II tad-Deċiżjoni 2003/467/KE għandha tiġi emendata biex tinkludi l-Irlanda ta' Fuq.
            
         
               (5)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness II tad-Deċiżjoni 2003/467/KE huwa emendat skont l-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-2 ta' Ottubru 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  Id-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-kwalifika ta' uffiċjalment ħielsa mit-tuberkolosi, bruċellosi u lewkosi bovina enzootika ta' xi Stati Membri u reġjuni fl-Istati Membri rigward annimali bovini (ĠU L 156, 25.6.2003, p. 74).
   
      ANNESS
      Fil-Kapitolu 2 tal-Anness II tad-Direttiva 2003/467/KE, l-annotazzjoni għar-Renju Unit tinbidel b'dan li ġej:
      “Fir-Renju Unit:
      
                  —
               
               
                  il-Gran Brittanja: l-Ingilterra, l-Iskozja, Wales,
               
            
                  —
               
               
                  l-Isle of Man,
               
            
                  —
               
               
                  l-Irlanda ta' Fuq.”